
[bookmark: OLE_LINK1][bookmark: OLE_LINK2]Õpilaste arvu suurendamine Narva Kesklinna Gümnaasiumi klassides

1. Asjaolud ja menetluse käik
[bookmark: _Hlk81912108]Narva Kesklinna Gümnaasiumi direktor esitas Narva Linnavalitsuse Kultuuriosakonnale 31.08.2021 taotluse nr 3-3/67, milles õppeasutuse juht taotleb suurendada õppeasutuse klasside täitumuse ülemise piirnormi 2021/2022. õppeaastaks. Taotlusega palub kool suurendada õpilaste arvu klassides järgmiselt: 6.A - 26 õpilaseni, 6.B - 27 õpilaseni, 6.C - 26 õpilaseni, 8.A - 25 õpilaseni, 8.B - 26 õpilaseni, 9.A - 25 õpilaseni. Klasside täitumuse ülemiste piirnormide suurendamisele on Narva Kesklinna Gümnaasiumi hoolekogu nõusoleku andnud (30.08.2021 protokoll nr 3) ning kõik määratud klassiruumid vastavad Vabariigi Valitsuse 30.05.2013. a määruse nr 84 „Tervisekaitsenõuded koolidele“ § 7 lõikes 3 toodud nõuetele.
2. Õiguslikud alused
1. Vastavalt põhikooli- ja gümnaasiumiseaduse § 26 lõikele 3 võib kooli pidaja erandjuhul direktori ettepanekul ja hoolekogu nõusolekul suurendada õpilaste arvu üle seaduses sätestatud piirnormi üheks õppeaastaks konkreetses klassis juhul, kui kõik tervisekaitse- ja ohutusnõuded on täidetud.
1. Narva Linnavolikogu delegeeris 23.09.2010 määrusega nr 31 „Koolieelse lasteasutuse seaduse § 24² lõikes 3 lasteasutuse pidaja pädevusse ning põhikooli- ja gümnaasiumiseaduses kooli pidaja pädevusse antud ülesannete lahendamise delegeerimine Narva Linnavalitsusele“ põhikooli- ja gümnaasiumiseaduse § 26 lõikega 3 ettenähtud küsimuse lahendamise Narva Linnavalitsusele.

3. Otsus
Suurendada õpilaste arvu Narva Kesklinna Gümnaasiumis 2021/2022. õppeaastaks alljärgnevalt: 

6.A - 26 õpilaseni, 6.B - 27 õpilaseni, 6.C - 26 õpilaseni; 
8.A - 25 õpilaseni, 8.B - 26 õpilaseni;
9.A - 25 õpilaseni.

4. Rakendussätted
1. Korraldus jõustub seadusega  sätestatud korras.
1. Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.





Ants Liimets 
Linnapea							Üllar Kaljuste
Linnasekretär



